### | | | | --- | --- | | | | | --- | | **Byråd** 27. september 2016 Sagsnr. 710-2007-16578 Dok.nr. 710-2016-321541 Sagsbehandler DPEVCH | | 158.                Forslag til Favrskov Kommunes Natura 2000-handleplan - Åbent

###

|  |  |
| --- | --- |
| Tidl. politisk behandling | BY, 27.11.12, pkt. 185 |
| Forventet sagsgang | TM-U, ØK, BY |
| Lovgrundlag | Miljømålsloven, Bekendtgørelse om kommunalbestyrelsens Natura 2000-handleplaner |

**SAGENS INDHOLD**

I denne sag skal Byrådet tage stilling til forslag til
Favrskov Kommunes Natura 2000-handleplan for Øjvind Mogensen og Olga Poulsen og
sende planen i offentlig høring.

Handleplanerne er overordnede planer ligesom Statens Natura
2000-planer. Kommuneplanen og underliggende sektorplaner skal derfor være i
overensstemmelse med handleplanerne. Indsatsen er baseret på frivillighed og
planen må derfor ikke foregribe, hvad der skal ske på den enkelte lodsejers
areal.

Staten har 20. april 2016 vedtaget Natura 2000-planerne
2016-2021. I [adresse] er der ét Natura 2000 område ”Øjvind Mogensen og
Olga Poulsen”, der er beliggende nord for Hadsten. Området er beliggende i både
Randers og [adresse].

[adresse] skal sammen med Randers Kommune senest et
halvt år efter planernes vedtagelse have udarbejdet et forslag til Natura
2000-handleplan for Øjvind Mogensen og Olga Poulsen, 2016 - 2021.

Byrådet i Randers Kommune behandler samme handleplan 19.
september 2016.

Natura 2000-planerne 2016-2021, der er anden generation af
naturplanerne, omhandler lysåbne naturtyper samt skovnaturtyper uden
fredskovspligt.

Handleplanen for skovnaturtyper med fredskovspligt er
indskrevet i første generation af handleplanen og gælder i 12 år. Denne
naturtype skal derfor ikke indgå i anden planperiode, men videreføres fra
første planperiode.

Ca. 4 ha af Natura 2000-området, Øjvind Mogensen og Olga Poulsen,
er beliggende i [adresse] og omhandler skovnaturtyper uden
fredskovspligt. Den udpegede skovnaturtype er elle- og askeskov og har en høj tilstandsklasse
(høj naturtilstand). Tilstandsklasserne inddeles i fem niveauer, hvor høj er
den bedste værdi. Indsatsen skal sikre fastholdelse af denne status.  Den
øvrige del af området er beliggende i Randers Kommune. Teknik og Kultur har i
samarbejde med Randers Kommune udarbejdet forslag til Natura 2000-handleplan
2016-21 for Øjvind Mogensen og Olga Poulsen. Forslag til handleplanen er vedlagt
som bilag.

**VURDERING**

Teknik og Kultur vurderer, at forslaget til handleplanen
bidrager til at realisere Natura 2000-planen for Øjvind Mogensen og Olga Poulsen.
Forslagene vurderes at opfylde miljømålslovens krav til handleplanernes form og
indhold.

Det fastlagte indhold af
handleplanen er udstukket af staten og indeholder følgende tiltag:

· Opgørelse af indsatsbehov og
prioritere forventet indsats

· Beskrivelse af forventede initiativer
samt plan for interessentinddragelse

· Oversigt over fordelingen af
indsatsen mellem kommune, stat og offentlige lodsejere.

Kommunens råderum eller opgave i handleplanen er primært at
opgøre indsatsbehovet og prioritere kommunens indsats. Indsatsen består dels i
interessentinddragelse og dels i at informere lodsejerne om støtteordningerne
og opfordre lodsejerne til at ansøge om og iværksætte de nødvendige
plejeindsatser for at fastholde naturtilstanden.

**ØKONOMI**

Den nye Natura 2000-plan gælder fra 2016-2021. I [adresse]
Kommune fastlægges indsatsen for skovnaturtyper uden fredsskovspligt.
Udgangspunktet for iværksættelse af indsatsen er indgåelse af frivillige
aftaler med lodsejerne, men planerne er bindende for myndighederne. Staten
udarbejder tilskudsordninger målrettet lodsejerne, hvor indsatser indenfor
Natura 2000-områder tilgodeses. Midlerne hentes fra EU i form af tilskud efter
landdistriktsprogrammet.

**INDDRAGELSE**

Forslaget skal efter politisk behandling i høring i otte
uger. På baggrund af indkomne bemærkninger fra høringsfasen vil forvaltningerne
i Favrskov- og Randers Kommuner udarbejde forslag til endelige handleplaner,
som skal godkendes af byrådet senest 20. april 2017.

Teknik og Kultur har informeret Grønt Råd om arbejdet med
Natura 2000-handleplanerne og fortsætter samarbejdet med rådet, når forslaget
kommer i høring. Inddragelse af lodsejere forventes påbegyndt i 2017.

I [adresse] er der ni lodsejere med arealer indenfor
Natura 2000-området ”Øjvind Mogensen og Olga Poulsen”. Teknik og Kultur vil
informere de berørte lodsejere om muligheden for afholdelse af møder efter
interesse og behov. Tre af de ni berørte lodsejere har desuden bopæl i [adresse]
Kommune. Randers Kommune opretter fora for lodsejere med landbrugs- og
skovbrugsinteresser og er også indstillet på at varetage interesserne for de
lodsejere, der har arealer i [adresse]. Randers Kommune informerer
Teknik og Kultur, som følger op på dette gennem kontakten til lodsejerne.

**INDSTILLING**

Direktøren for Teknik og Kultur indstiller til Byrådet:

1. At forslag til Favrskov Kommunes Natura
2000-handleplan for Øjvind Mogensen og Olga Poulsen godkendes og sendes i otte
ugers offentlig høring

**BESLUTNING**

***Teknik- og Miljøudvalget, 8. september 2016:***

Fraværende:Eric Frederiksen

Indstilles godkendt.

***Økonomiudvalget, 21. september 2016:***

Fraværende:Ingen

Indstilles godkendt.

**Bilag**

|  |  |
| --- | --- |
| Forslag til handleplan Øjvind Mogensen og Olga Poulsen | 710-2016-283090 |